Suid-Afrika se wêreldrekordhouer in die 400 m, Wayde van Niekerk, het gisteraand in Lausanne aan sy eerste 400 m-wedloop vir die seisoen deelgeneem. Hy het sy derde vinnigste tyd nóg daar gestel en eerste geëindig in 43.62 sekondes.
Gister was dag vier van die Wimbledonse Tenniskampioenskap. Van die uitslae lyk só:
(2) Novak Djokovic (Ser) klop Adam Pavlasek (Cze) 6-2, 6-2 en 6-1.
(3) Roger Federer (Swi) klop Dusan Lajovic (Ser) 7-6 (7-0), 6-3 en 6-2.
Kevin Anderson sal vandag in die derde ronde teen Ruben Bemelmans van België te staan kom.
Suid-Afrika se Raven Klaasen en sy spanmaat Rajeev Ram speel vandag in die tweede ronde teen Purav Raja en Dijiv Sharan van Indië
Angelique Kerber (Ger) klop Kirsten Flipkens (Bel) 7-5 en 7-5.
Magdalena Rybarikova (Svk) klop die toernooi-gunsteling, (3) Karolina Pliskova (Cze), 3-6, 7-5 en 6-2.
Die Tour de France-fietswedren se sesde skof is gister gejaag. Dit was oor ’n afstand van 216 km.
Die derde en beslissende toets tussen die All Blacks en die Britse en Ierse Leeus word môre gespeel. Die Leeus se span is onveranderd gelaat vir die toets terwyl die All Blacks drie veranderinge aan hul beginspan gemaak het. Die twintigjarige Jordie Barrett sal die heelagter wees terwyl Ngani Laumape die binnesenter is. Die gevaarlike Julian Savea is ook terug as vleuel. Die wedstryd begin môre om 09:35.
Vyf wedstryde word die naweek in die Superrugbyreeks gespeel.
Intussen behoort SARU vandag te bevestig dat die Cheetahs en Kings hul superstatus kwyt is. Hulle sal dus nie in aanstaande jaar se 2018 Superrugby-reeks speel nie.
Die Oostenrykse Formule Een Grand Prix word Sondag gejaag. Die eerste oefensessie begin vanoggend om 10:00 Suid-Afrikaanse tyd.
Die eerste kriekettoets tussen Engeland en Suid-Afrika het op Lords in Londen afeskop. Engeland het die lood gewen en eerste gekolf. Suid-Afrika se boulers het vroeg 5 paaltjies geneem, maar verskeie verbroude kanse het aan Engeland die geleentheid gebied om te herstel. Aan die einde van dag een was Engeland op 357 lopies vir die verlies van 5 paaltjies. Joe Root sal vandag voortkolf op 184 nie uit nie.
Twee Internasionale Eendagwedstryde is gister gespeel.
Zimbabwe 310/8 (50 bb)
Sri Lanka 312/2 (47.2/50 bb)
Sri Lanka wen met 8 paaltjies (met 16 balle oor)
Wes-Indiese Eilande 205/9 (50 bb)
Indië 206/2 (36.5 / 50 bb)
Indië wen met 8 paaltjies (met nog 79 balle oor)
By die IKR se Wêreldbeker vir Vroue is daar gister een wedstryd afgehandel.
Wes-Indiese Eilande 150 (43/50 bb)
Nieu-Seeland 151/2 (18.2 / 50 bb)
Nieu-Seeland wen met 8 paaltjies (met nog 190 balle oor)
Suid-Afrika se vroue speel môre teen Indië.
In Europa is die eerste ronde van die Ierse Ope afgehandel.
In Amerika by die Greenbrier Classic staan sake só na die eerste dag:
Die eindtryd van die Cosafa-beker word Sondag gespeel wanneer Zimbabwe en Zambië sake sal uitspook.